
_A_d hanc Tibi , Excellentissime Marchio , dicandam ora- 
tionem in Neapolitano Archigymnasio habitam et bonos , 
quo afficior , ct. praesidium , quo munior, animum meum 
vehementi quodam impetu impulerunt. Si quis forte Ari- 
starchorum pervicacissimus vel de stribligine verba , vel de 
levitate doctrinas maledico dente carpere decreverit , cla- 
rissimo nomine tuo praestrictus illico in alia omnia abi- 
bit . Tibi placuisse , quem litteratorum Principem res to- 
ta litterarum publica adgnoscit , sat abunde est, ut pro- 
latae mentis meae conceptiones nulli prorsus censoriae vir- 
gulae subiiciantur . Sane qumn primum ex ephebis exces- 
seris , ita melioribus litteris ingenium litasti tuum , ut 
Salomonem imitatus, qui , optione a Deo sibi data pe- 
tendi , quae vellet , sapientiam beneficiis omnibus am- 

pliorem dele- It , hanc unaiu improbo labore assequi exo- 
ptares . Sapientem nno Iove minorem esse sensisti , et 
bona omnia , quae beandae vitae inserxiunt , in eura 
sponte sua confluere probe iudicasti . Quum autem cx 
sententia vota ceciderint , mirari non subit , cur hodie 
quantus quantus es , nihil nisi sapientia esse existimeris . 
Ita altam .aequi bouique cognitipnem consequulus , indi- 
viduam sapientiae comitem iustitiam addidisti . Hinc ne- 
cessario fluxit , ut , plenissimo virtutum tuarum pericu- 
lo facto , in Siculo , et Neapolitano regno ad allissimos 
dignitatum gradus adoleseentulus evehereris . lam a pro- 
videntissimi Regis nostri libellis , et consiliis administer 
renunciatus , tantam Tibi quotidie in negotiis expediun- 
dis gloriam comparas , ut uno omnium populorum orc 
summe sapiens , summeque iustus praediceris . Sic qui- 
dem se res habet, ubi id genus viris prima publici regi- 
minis pars apte concreditur. Quos Graecia in splendidis- 
simum Amphyctionum consessum adlegit ? Quos commu- 
ni provehendo bono praefectos instituit ? 3Vum alios , quam 
immortali litterarum nectare , et> ambrosia enutritos ? 
Quamvis igitur insuperabilis sapientiae, iustitiacqne tnae 
praestantia magnificis praemiis , et singularissimis deeori- 
bus cohonestetur j maiorem tamen regni habitatores, qui- 
bus benigne facere unice cogitas, utilitatem accepisse ne- 
mo unus ibit inficias . Vive diu sapientium hominum de- 
licium, et hoc levidensae munus tanquam aeternum obse- 
quii mei, humillimaeque clientela^ pignus volens lubens 
excipe . Vale . 

.Difficili labente tempestate, qua moribus , et religioni 
grave vulnus illatum, qua vale virtuti dictum , vitioque 
in diem triumphus agitur, quaque passim iniquitatum se- 
ges excrescit, probatissimi quique, ut ingravescenti malo 
praesentissimum remedium pararetur , nec lacrymis , nec 
precibus pepercerunt . At voti compotes nunquam fleri 
conqueruntur , ubi ab Averni lacunis ad nequitiam qua- 
quaversum disseminandam scioli quidam emersere , qui ir- 
radiantia lumina coelo spcciatim delapsa sibi unis tribuunt, 
sibique unis orientem solem splendescere gloriantur . Id 
genus nebulones nefarios Gnosticos imitati alios omnes , 
qui seorsum sentiunt , vel tanquam superstitioni manci- 
patos , vel tanquam alliorum cognitionum imperitissimos 
censorio elato supercilio despicatui habent, iniuriis prose- 
quuntur , abicctam popelli faecem existimant . Ad hanc con*- 
tnndendam superbientium homuncionum perfidiam quam- 
vis aeternarum legum praecones nervos omnes intenderint, 
omnemque moverint lapidem , nil tamen impetrarunt aliud, 
quam ut poenarum metu deterrerentur . Hinc prudentia 
optime consulti , nolumque divini Servatoris praeceptum 
sequuti, quo Sanctum dare canibus omnino vetatur , pes- 
sulum ori suo obdere perbelle iudicarunt. Si igitur pesti- 
fero sublimioris ingenii obtentu veritatem perdere , mo- 
res pessumdare , sanctamque doctrinam radicitus evellere 

in impiorum animo volutetur , instituti nostri ratio po- 
stulat , ut, quid sibi litterae velint, in lucem aspectum- 
quc proferre enitamur . Ab evolutis permanentibus codi- 
cibus , quos Deus , Iiomo , universusque creatarum re- 
tum cumulus attentissimo cuique offerunt , ‘ unice illas 
inservire patet , ut Deo , eiusque sacris initiemur , et us- 
quediun vixerimus , bic quoque in terris solidam gusle- 
juus beatitatem. In hoc quidem ante saecula edito libro 
et piic.roco.smos , et microlheos homo legitur, utpote qui 
parvulo quodam modulo mundi amplitudinem , ac Dei 
inaiestalcm repraesentaturus, ante onminm oculos ita na- 
lura comparatus occurrit, ut quae huic insunt rerum uni- 
versitati, ea percipiat omnia , quaeque ad coelestium or- 
dinem pertinent , in iis cum Deo communicet . Id itaque 
unum litterarum studia spectant , ut tribus intellectis im- 
xnorlalibus voluminibus, se ipsum homo noscat, se ipsum 
serio contempletur, ullimumque sui altissimum bonum hi- 
larissime meditetur . Iam nostis , in quo tota versetur 
oratio mea, quae horniuein libere adloquitur, eique effa- 
Xum in Delphica tabula inscriptum vehementer ininngil , 
nosce te ipsum . Sibi adgnoscemlo par erit , non ubi ad 
scientiam addiscendam , quae sensibilibus innititur , ani- 
mum appellit , sed ubi sapientiam , quae hominem ad di- 
vina extollit , adeurate persequitur . Ita illud potissimum 
committam , ut a se ubique iaclandis Resistant inflati ar- 
deliones , veraque sapiendi luce perfusi improba corru- 
ptae philosophiae sophismata in tartareas cryptas amandent. 
Ego inierim iu tanto litteratorum hominum conventu, ac 
. fre- 

•frequentia selectum magni momenti opus nec tumidus, 
Ticc timidus absolvendum adgredior . Si res es inito con- 
silio bene , felici terque processerit , praefiscini et vobis , 
optimae spei adolescentes , et loti hominum generi fera- 
cissimam adferam utilitatem . 

Homini se ipsum scrutaturo multa in meditationibus 
suis discutienda praebet turn constituta indoles, tum in- 
sita menti ratio , seu supputandi potentia , quae singulis 
quibusque ad calculum exigendis aptissima adeommoda- 
tur . Quis, a quo , et ubi sit, prior inquirendi caussa 
exoritur . Cur vero sit, quid deinceps erit, quo tandem, 
et qua iturus, graxius alterum exsurgit investigandi prin- 
cipium . Pergrandia isthaec quum duce nullo , nulloque 
praeceptore ad obrussam revocet , suoque consilio temere 
committat , vitare prorsus nequit , quin sit aera lupinis 
confusurus . Sane si coeco carccre inclusus in hunc ter- 
rarum orbem adveniat , nec in alio , quam in sensuum 
incunabulo iaceat , eorumque ministerio agat , vivatque , 
jure merito sensibilem esse , et in sensibilibus versari ar- 
bitrabitur . Vulgatum est enim , neminem sibi illud ap- 
petere , quod ignorat , aut quod non habet , illud stulte 
tribuere . Kcc sibi adiumento est innata ratio , quae sua- 
met vi illud computat , quod animo sculpitur , quaeque 
subinde in corporum idola , quae sensuum praesidio ab- 
stracta in mentem transferuntur , suam tantummodo im- 
pendit operam . Sponte sua nunc evenit , ut ratio , quae 
varias in animufn inductas species conferendas suscipit , 

sensibilium limitibus coerceatur . Hoc vel bardus quisque 

si- 

sibi suasum habet , explora tumque . Polcstne iu hac for- 
tuna positus vel microcosmos dici , qui universalia pro- 
spicit , vel microtheos , qui spiritualibus adncctitur? Ur- 
get sana cogitandi ars , tit vocabulo ad rem praecipue 
designandam usurpato naturalem nuncupemus, qui rebus 
sub aspectum, tactumque cadentibus plane delectatur. 

At hominem intelligere facile quispiam adversatur . 
Qui sic edisserunt , inanes in medium afferunt affanias . 

Si tanti intelligere valet , quanti intus legere , ubi intus 
corporeae imagines praesto sint , obveniantque , has solum 
mente concipit homo , inlelligitque . Hic animadvertere 
abs re non erit, toto coelo Sophistas aberrasse , qui ho* 
minem ideo rationale animal dixere , quod sola ratio- 
nis ope ad superna assequenda , quae oculorum obtutum 
penitus fugiunt, mire evehitur. Quis nunquam accepti , 
aut nequaquam expensi calculos ducit? Quis interiora sc- 
cum reputat , quae foras nec prodierunt, nec unquam 
prodire potuere ? Ii quoque falluntur , qui morum re- 
gulas a recta ratione , a recto scilicet calculo tanquam a 
pleno alveo in hominum mentem fluere opinantur. Idem 
mihi videtur , moralia , quibus animus ad pie vivendum 
instruitur , a rationibus subducendis oriri , ac tenebras 
in dissitas usque regiones radios effundere . Quum enim 
ab aspecto corpore , quod in hominum sensus incidit , 
imago proficiscatur , quae fit menti praesens , quaeque 
calculo subiieitur , ab eadem nonnae praecipiendae ansam 
arripere tam absurdum apparet , quam quod absurdissi- 
mum . Somnianl igitur harumce procacium opinionum 

se- 

sectatores , qui commode possunt lepidissimis Idealistis 
comparari . Hi quidem furore correpti, quin intimam re- 
rum substantiam inspicerent, extima ab ipsis organorum 
munimine abradebant , glutine quodam commiscebant , 
eorumque monstrosis imaginationibus decipientia phanta- 
smata, quas philosophicas ordinationes putabant , in pu- 
blicum petulanter emittebant . Et ut me uno expediam 
verbo, an intelligat homo 1 , non quaeritur , sed quibus 
iotelligendis in solitudine , nullo docente , locatus suo- 
met ingenio aptus monstretur , in nobilem adducitur di- 
sceptationem . Et quidem si dolata tabula nascatur , ubi 
coeleste nihil , uihilquc immortale sistitur , necessum 
omnino est , ut inspectis rebus tactus corporeum semper, 
atque temporarium videat , sentiatque . 

Fortasse replicat alius, omnibus e nihilo eductis re- 
bus legem latam , qua finem quaequo suum consequere- 
tur . Ergo homo , qui ad summum bonum pondere suo 
fertur , sola ratione ductus optatam metam recto adbibito 
cursa contingere obtinebit . Verum si statuta lex , quae 
praescripto fini respondet , attente expendatur, eam uni- 
versae animali naturae convenire liquebit . Apage a Stoi- 
corum dogmatibus , qui eamdem hominibus , ac brutis 
rationem aptarunt , nihilque apud Senecam legem esse , 
quam divinam rationem toti mundo , et partibus eius in- 
sertam asseruere. Hac sententia rapti olim Romani Icti illud 
pro iure naturae habuere , quod natum omnia animalia 
docuit , quadrupedesque pecudes , quae contra animan- 
tium sui generis naturam moverentur , quasi deliquisse 

censu erunt . De homine vero nominatiin verba facturi duas 
oppositas leges distinguamus oportet, quarum altera phy- 
sica , ethica altera appellatur . Prior , quae animalem 
hominem dirigit , latet nemini : posterior contra , quae 
virum in Deum erigit , tunc palet , quum alta instru- 
ctione divulgetur . En cur sacrorum Descius agrestis ho- 
mo , unoque sensuum auxilio vallatos in gravissimum Apo- 
stoli eloquium erumpere nequeat : video aliam legem 
in membris meis repugnantem legi mentis meae . Infe- 
lix ego homo ! 

A ullus nunc dubitationi reliquus fit locus , quin sem- 
piterni consilii expers homo sensilms credere , iisque se 
instituendum dare obtorto collo obstringatur . Hac duce 
methodo, quam sensus, et naturalis calculus exornant , lit- 
teris adipiscendis parati , velimus nolimus perinde in er- 
rorem , et in turpia iucidimus , ac nudo pede praeruptas 
rupes concubia nocte offendimus . Sic se id habere , 
ipsamet existentium rerum conformatio probat, qua dua- 
bus separatis formis, et intiina , 'et extima constare plene 
edocentur . Intima quidem forma permanens illa vis di- 
citur , quae rem penitus constituit , eique vitam confert, 
quaeque , ut usitato sermone utar , id secum continet , 
quo posito res effingenda in individua sua specie ponitur.. 
Extima vero vaginae , thecaeque simillima videtur , qua 
interior forma undequaque operitur , inque tot tantisque 
fasciolis obvolvitur, nt spectantium oculis hinc illinc ab- 
scondatur . Quo factum, ut isthaec intrinsecus sita forma 
subiocti nomine designaretur i quippe qnod sub intexti» 
• . . ve- 

velaminum involucro iacet immotum , fortuitisque tempo- 
rum iniuriis incolume reservatur . Ita homini species ah 
obiectis rebus sibi obvenientes intuituro non latens for- 
ma , quae veritatem retinet , sed visibilis, quae rerum 
corticem prodit, dumtaxat innotescet. Hinc litterae, quas 
sensu , unaque ratione magistra comparamus , bumanae 
mentis aciem non ad penitiorum cognitionum altitudinem 
attollunt , sed ad illudentem sciendi pompam inepte alli- 
ciunt . Hinc vastantis turbinis instar malesuadus error buc 
illuc excurrerit. Hinc et accipitur, cur litteris acriter ma- 
ledictum, cur litteris tota societas perlatas calamitates im- 
putarit, cur litteris horridiorum scelerum caussa etiamnum 
adseribatur . 

Tc nunc , naturalis homo , enixe rogo , liacne pra- 
va scientiarum instructione tanti esse credis, ut quis , a 
quo, et ubi sis, perfecte cognoscas? Immane quantum 
falleris ! Si sola exterior lui pars , qua caro , et sanguis 
aestimaris, obviam tibi perspecta fiat , potenti virtute ad 
Dei imaginem affabro facium perpetua ignoratione obrue- 
ris . Quum enim hominis carnale tegumentum supputanti 
rationi solummodo praesentetur , ' nil mirum in studioso 
quaerendo , quis sit , Lucretii insaniam ab inferis excita- 
tam sequi , qua hominem crassa materia compactum bla- 
teravit . A qno vero sit explorare , nil rursus mirum , « 
cineribus phoenicum more Spinozae deliramenta renasci, 
quibus mundanam molem ab aeternitate congestam ipsum 
Deum esse effutiit . Ubi porro sit , tristissima institnitur 
inquisitio. Siquidem carnem sapit spiritus r eia3qne ille- 

cebris capitur , ubi sit , voluptatum locum figit , qui , 
restitutis Epicuri vaniloquiis, genio, ventri, effiaeniquo 
alendae libidini addictus ostentatur . Sic de se diiudicat 
naturalis bomo , quem sensus specierum portitor, et cal- 
culorum parens ratio moderatur. Quid posthac dicturus, 
si forte cur sit, quid deinceps erit, quo, et qua itu- 
rus , quavis ingenii sui alacritate speculabitur ? Vocem 
profecto comprimit, fractoqne animo in labyrinthum de- 
cidisse profitetur , unde nec Ariadnae filo extricabitur . 
Et vero non sunt haec humanae rationis congruentia iu- 
dicia , sed superioris legis arcana praecepta , quae singulis 
quibusque temporibus tum Prophetae divino spiritu allia- 
ti , tum gratia , et Spiritu Sancto Apostoli repleti ubique 
gentium pertulere . 

Verum ne longius labar , quae sensibilium fonte lit- 
terae hauriuntur , eae ad philosophiam rediguntur, quam 
mundi elementis inductam apud Colossenses Apostolus 
summopere improbavit . Quo autem commodius huiusce 
furfuris scientias naturalium hominum licentia confictas 
trans terrarum limites ablegandas colligatur , illud unum 
■sat supcrquc est perpendere, se posse ab admissis piacu- 
lis improbissimum quemque repurgare . Si grassanti con- 
cupiscentiae fomitem addiderit , si cupiditatibus ultro de- 
baccbantibus faces admoverit , si vitii nomen in virtutem 
transtulerit , illico suos imaginariae philosophiae libros 
versabit , qua sic sensum , altanique ratiocinandi potesta- 
tem praecepisse v eluti ex tripode pronunciabit . Oli cala- 
mitatem longissime averruncandam ! Ilanc ab humano ge- 

ne- 

nere lethalem pestem et nos , auspice Deo , pro virili 
propulsabimus,- si officio , quo fungimur, curvas ad re- 
ctas lineas reduxerimus , sensibilium scilicet scientiae sa- 
pientiam , qua ad divina trahimur, recte substituerimus. 

Ne quis mihi ab hominis sapientia scientiae notionem 
secernenti dicam fortasse scribat , certiorem in anteces- 
sum factum volo , scientiam illi inesse , qui rem oculis 
extrinsecus lustrat , pulcherrimamque alteri haerere sapien- 
tiam , qui arctissimam cum Deo init communionem. Quan- 
doquidem vero scientiam homini imparem ad ravim osten- 
di , sapientiam ipsi necessariam exigi leviter attingam . 
Quanta quanta apud homines sapientia effulget , tota Lo- 
gos est, universale nempe Verbum , quod ab orbe con- 
dito generatim docuit , palam tradidit , penitissime eru- 
divit. Id in evangelicis adloculionibus Ioannes adfirmat , 
nbi Pharisaeis Iesum sciscitantibus, quis esset, sic aeter- 
num divinumque Verbum respondit, ego principium , qui 
et vobis loquor , semet una videlicet rerum et doctrina- 
rum principium declaravit . Homo interim , qui Deum 
inter , et immensam creatarum rerum compagem veluti 
medium locum babet , statim instrui coepit , animumque 
ad conditum adgnoscendum opus probe intendit . Com- 
pertissimum enim apud omnes est , hac esse hominem 
natura constitutum, ut res mentis suae provehendae ergo 
sint illi detegendae , non ut homo rebus intelligentia ca- 
rentibus sit frustra explicandus . Ita ab universali Verbo 
artes, et scientias eo ferme temporis articulo didicisse , 
quo abrasae tabulae instar in mundi limina introiit , ne- 
mo 

«no unus ibit inficias. Indignum sane omnipotenti Con- 
ditore erat nec paedagogum , nec rectorem se homiui 
praebere , eumque lubrici consilii sui arbitrio relictum , 
cpiid esset acturus, quidqne omissurus , prorsus ignorare. 
Quid adeo laudabile hominem creasse , nisi et conserve- 
tur? Quid conservasse , nisi et traditis cognitionibus im- 
buatur? Logos igitur principum instructionum auctor sa- 
lutandus , eique accepta artium , et (scientiarum origo re- 
ferenda . 

Quum itaque ipsamet hominis e nihilo educta spe- 
cies in propatulo posuerit, a Deo, qui, Divo Paullo. te- 
ste , multifariam , mtdtisque modis loqnutus est olim 
hominibus , sapientiam erui debere , isthacc eadem veri--, 
tas tanquam fulgentissimum solis iubar enitebit, ubi prae- 
teriti temporis memoriam repetere placuerit . Antiquum 
Foedus litteris clarissime prodidit, Adamum ore Dei tum 
intima , tum extima rerum omnium forma instructum no- 
mina singulis indidisse, quibus interior earum vis graphi- 
ce exprimeretur. Ilanc in liberos transmissam cognoscen- 
di potestatem , quae ipsi numeris omnibus absolverunt, 
opera , ea faciunt testatissimum . Nonne urbem aedificas- 
se dicuntur , cithara cecinisse , et malleo ferrum percus- 
sisse? Quem primigenium , aeternumque Verbum ab ex- 
structo usque mundi opificio sapientiae splendorem emisit; 
eumdem posteriori vertente aetate ampliasse accipimus . 
Babylone nimirum sequuta , seu linguarum confusione in- 
ducta , qua voces varium apud omnes sonabant, Abrahae 
Deus tam largam radiantium luminum copiam diffudit., 

ut 

m tristissimae ignorantiae tenebrae , quibus humanum ge- 
nus obvolvebatur , protinus depellerentur . Cum veteri no- 
vum concinit testamentum , quo reseratis labiis mortalium 
vetustioribus concredita eloquia Dei , eorumque posteris 
traditione snperstite gradatim patefacta confirmamur . At 
ne multus sim , quod notum est Dei , illud ideo notum 
scribit Apostolus, quia Deus manifestavit. 

Quod me in praesentia angit, cruciatque, illud est, 
t raditionem , qua in nepotes , aliosque deinceps nascitu- 
jros sapientia transferebatur, urgentem dedisse caussam, 
ut vario ore , varioque aevo prolata misere corrumpere- 
tur . Natura evenit , ut longo interiecto spatio vel ali- 
quid memoria excidat , vel adiiciatur aliquid , aliquid de- 
trahatur . Hinc caliginum , fabularum , et historiae tem- 
pora advenere . Caliginum tempore quamvis in animo fi- 
xa nonnulla divinarum veritatum vestigia superessent j do- 
centium tamen scholae , qui depravatas traditiones in de- 
teriorem partem detorsere , sacra profanis commiscuerunt. 
Philosophia apud Orientem illuxit , quae materiae aeter- 
nitatem sacrabat , interininamque Aeonum , seu spirituum 
stirpem a supremo Numine emanantem putido stomacho 
evomebat . Hanc autem philosophiam , quam veluti hu- 
manarum , divinarumque rerum scientiam Syri , Persae , 
Aegyptii , aliique quamplurimi excoluere , a Superis ori- 
ginem traxisse suam inflatis pene buccis iactitabant . Fa- 
bularum porro tempora non unius commenti coagmenta- 
bant tropos , qui toti illuc revolvebantur , ut solo iRn- 

mortalium Deorum sermone hominibus sapientiam vulgari 

significaretur. Cur Mercurium Iovis nnneium agere finge- 
batur? Cur Minervam Iovis cerebro prognatam ? Cur Pro- 
metheus in coelos ignem soli subreptum ascendisse fere- 
batur ? Cur Apollini Castalii fontes dicati ? Cur Minerva 
simulato Mentoris vultu Ulyssis filio comes adiuncta? Cur 
Aeneae dux Venus data ? Toti , inquam , isti tropi ad 
illud ostendendum redeunt non posse alibi , quam in 
iiethereis aedibus scientiarum lumina quaeri , nec alios t 
quam Superos, adgnoscendos hominum instructores . Haec 
in gentium animis tam tenax insedit opinio, ut qui a sa- 
pientissimis Diis scientiam proficisci perfricta fronte ne- 
gabant , suoque levissimo vindicabant ingenio , eos ad 
itnuriatn tanquam divinitatis hostes , coecos , coecorum- 
que moderatores insectarentur. Ita Typhones, Cyclopes, 
Plutones nati , qui ab hominum societate seiuncti in de- 
terrimis locis ad luendam insipientiae suae poenam sedem 
figere damnabantur . Tandem historiae tempora philoso- 
phos sistunt , qui etsi in sectas scissi in contraria studia 
abierint } quisque tamen doctrinae suae rudimenta a di- 
vino sapientiae lonte hausisse contendebat . En obscu- 
ras , fabulosas , et historicas aetates , quas eo consilio per- 
currere duximus , ut quovis tempore Logon saltem per 
ambages sapientiam humano generi tradidisse comprobaretur. 

Roganti cuidarn , cur unanimis populorum consen- 
sus artium, et scientiarum ortum Numinibus addicendum 
■praedicarit , congrnain Tullius vel ethnica superstitione 
imbutus reddit responsionem . Caussatur scilicet disertis- 
simus Orator , quod homines , quos Deorum scientia re - 

git , necessitatibus suis scite consulunt , plenissima vivi 
fruuntur tranquillitate , et fato functi spem concipiunt 
meliorem . Verum nos immutabili verae religionis doctri- 
na firmati , artes , ct scientias uni Deo debendas fate- 
mur, quia ipsum solum tanqnam ingenuum veritatum fon- 
tem collaudamus. Ab ipso quoque docti , quis, a quo, 
et ubi sit homo , ncutiquam ambigimus . Quis , et a quo 
sit , in sacris litteris Dei imago aperte definitur. Quum 
autem tantumdem imago sonet , quantum imitari , ho- 
mines, qui latae legi obtemperant , praeceptasque virtu- 
tes aemulantur , amoris igne incalescente , Deo intime con- 
iungunlur. Eo sensu patricia verba ad homines dirigun- 
tur : Vos Dii estis , et filii excelsi omnes . Ad hanc di- 
gnitatem aeterna providentia factus homo nil penitus ha- 
bet offensionis, quin consequatur, modo sapientiam, qua 
actus omnes est Deo relaturus , adprime comparaverit . 
Hac sapientia ductus , uhi , et cur sit , veluti lyDecis 
oculis intuetur . Iu loco quidem inhabitat , ubi innume- 
ra divinae potentiae monumenta admiratus , ad immodi- 
cas Creatori suo celebrandas laudes , gratiasque habendas 
immortales intimo animi sui sensu abripitur . Hic quoque 
nomen militiae dedisse comperiet, ut indicto mundi ille- 
cebris bello, splendido virtutum cumulo muniretur, at- 
que scelerum, et errorum exstirpato semine tanquam gra- 
vis armaturae selectus miles completam ab infestis hosti- 
bus victoriam reportaret . Qnid deinceps erunt homines, 
quo, et qua ab hoc terrarum domicilio ituri, in proclivi 
est colligere. Si Dei imago , si Dii, si filii excelsi omnes 

«Ite audierint , aeternos illos esse , Deum adituros, eoquc 
aeternum fruituros primo mentis obtutu assequantur . 

Iam tempus monet, ut meam ad vos, morati iuve- 
nes, convertam eloquutionem . Si ad discrimen mostran- 
dum , quo a scientia sapientia distaret., et a sensibili spi- 
rituale differret, longiorem , quain par erat , sermonem 
provexerim , id unum pensi habui , ut semidoctos blate- 
rones, qui animos depraedantur, cane peius, et angue 
fugeretis, et qua praediti estis mentis sollertia , ne nu- 
bem pro Iunone amplecteremini , attente prospiceretis . 
Insunt ingenio vestro discendi germina , quae prout foe- 
cundantur , vel sylvestres fructus pariunt , qui cito pu- 
.trescunl , vel suavissimos ferunt, qui nullam sqbeunt cor- 
ruptionem . Eia vos ipsos noscite , et in memoriam redi- 
gite , Athenienses de probitate sarta tecta custodienda adeo 
sollicitos vigilasse, ut Socratem vel per instructam sibi sy- 
cophantiam , qua de Diis, eorumque cultu nonnulla paullo 
liberius edocere postulabatur , indicta caussa ad mortem 
■compulerint . Immo quo vos ipsos facilius nosselis , diu 
jnultumque cogitatum . Laeti igitur frontem explicate , fe- 
stumque ubique locorum agite ; summo enim interposito 
studio bine procul abiit fucata scientiarum petulantia . 
Picinissimo Regi nostro litterarum Statori quasi Iovi gra- 
■tes habendae , eique uni ad nominis aeternitatem in cla- 
rissimis hisce rausarum aedibus aurea statua ponenda , 
qui, ut ad Sapientiam, quae Deum parentem adgnoscit, 
scientiae reverterentur , omnia experiri haudquaquam du- 
bitavit . 

